راجندر لہری

راجندر لہری ، پیدائش: راجندر ناتھ لہری، 1901ء - وفات: 17 ستمبر، 1927ء) ہندوستان کے مشہور انقلابی اور ہندوستان ریپبلکن ایسوسی ایشن کے اہم رکن تھے۔ انھوں نے اشفاق اللہ خان،رام پرساد بسمل، چندر شیکھر آزاد، ٹھاکر روشن سنگھ اور دیگر ساتھیوں کے ساتھ مل کر کاکوری ٹرین ڈکیتی اور دکھشنیشور بم دھماکے میں حصہ لیا اور انھیں ان حملوں کا ماسٹر مائنڈ مانا جاتا ہے۔ برطانوی حکومت کی جانب سے ان پر اور ان کے دیگر انقلابی ساتھیوں پر مقدمہ چلا کر سزائے موت کی سزا سنائی گئی اور بالآخر اتر پردیش کے گونڈہ ضلعی جیل میں انھیں پھانسی دے دی گئی۔

 حالات زندگی 
راجندر ناتھ لہری 1893ء کو موہن پور، پبنا ضلع، بنگال پریذیڈنسی (موجودہ بنگلہ دیش) میں ایک برہمن خاندان میں پیدا ہوئے۔ ان کے والد کا نام کشتیش موہن لہری تھا۔ وہ ایک بڑی جاگیر کے مالک تھے۔ وہ ایم اے کے طالب علم تھے۔ اترپردیش میں انھوں نے برطانوی حکومت کے خلاف وطن پرستانہ سرگرمیوں میں بھرپور حصہ لیا۔ انھوں نے بنگال کے دیگر انقلاب پسند دوستوں کے ہمراہ انقلابی جماعت ہندوستان سوشلسٹ ایسوسی ایشن میں شامل ہوئے۔ انھوں نے 9 اگست 1925ء کو اشفاق اللہ خان، رام پرساد بسمل، چندر شیکھر آزاد اور ٹھاکر روشن سنگھ کے ساتھ مل کر کاکوری ٹرین ڈکیتی میں حصہ لیا اور شیر گنج، بچپوری، مین پوری وغیرہ کے انقلاب پسندوں نے جو حملہ کیا تھا، اس میںبھی شریک تھے۔ بعد ازاں دکھشنیشور بم کیس میں گرفتار ہوئے اور کاکوری ڈکیتی کیس کا مقدمہ بھی چلایا گیا جس میں انھیں پھانس کی سزا سنائی گئی۔ بالآخر اتر پردیش میں واقع ضلع گونڈہ کے جیل میں راجندر لہری اور دیگر ساتھیوں اشفاق اللہ خان، رام پرساد بسمل اور ٹھاکر روشن سنگھ کے ہمراہ 17 دسمبر 1927ء کو پھانسی دے دی گئی، یوں تاریخ میں ہمیشہ کے لیے امر ہو گئے۔شہیدانِ آزادی (جلد اول)، چیف ایڈیٹر: ڈاکٹر پی این چوپڑہ، قومی کونسل برائے فروغ اردو زبان نئی دہلی، 1998ء، ص 436

 مزید دیکھیے 
 رام پرساد بسمل
 کاکوری ڈکیتی
 ہندوستان سوشلسٹ ریپبلکن ایسوسی ایشن
 چندر شیکھر آزاد
 اشفاق اللہ خان

 حوالہ جات 

زمرہ:1892ء کی پیدائشیں
زمرہ:1901ء کی پیدائشیں
زمرہ:1927ء کی وفیات
زمرہ:برطانوی ہند سے سزائے موت بذریعہ پھانسی پانے والے
زمرہ:بنگالی شخصیات
زمرہ:بھارتی انقلابی
زمرہ:سزائے موت یافتہ بھارتی شخصیات
زمرہ:ضلع پبنا کی شخصیات
زمرہ:ہندوستان سوشلسٹ ریپبلکن ایسوسی ایشن
زمرہ:فاضل جامعہ بنارس ہندو
زمرہ:ویکی ڈیٹا سے مختلف مختصر وضاحت
زمرہ:1900ء کی دہائی کی پیدائشیں
زمرہ:بیسویں صدی کی بنگالی شخصیات